АННА (гурт)

**«АННА»**&nbsp;— украінскі рок-гурт. Выконвае песьні ў стылі хардкор ды ню-мэтал.

## Гісторыя
### 2002-2003 Заснаваньне і пачатак дзейснасьці
Гурт быў заснаваны 12 кастрычніка 2002 году ў Львове вакалістам Віктарам Навасёлавым ды гітарыстам Юрыем Падцаркоўным, якія да таго гралі ў гурце «Misery», але вырашылі тварыць зусім навую музыку. Потым да хлопцаў далучыліся басіст Міхал Сала і ўдарнік Вадзім Баюк. Пасьля чатырох месяцаў рэпэтыцый гурт даў свой першы канцэрт у львоўскім клюбе «Фіра» 1 студзеня 2003 году, потым была некалькі канцэртаў у Заходняй Украіне, на якіх хлопцы вырашылі запісаць сваё першае дэма.
### 2003-2006 «Проба»
Ўлетку 2003 году ўдзельнікі *«АННЫ»* заселі ў студыі ды запісалі дэма-альбом «Проба». Але, на жаль, гэты альбом так ніколі і не выдаваўся з-за нездавальняючай якасьці запісу. Але гэтае дэма можна знайсьці на прасторах сусьветнае мярэжы. Ўзімку 2004 году да гурту далучыўся гітарыст *Сяргей Нестэрэнка*, які раней граў у гурце *«Bazooka Band»*. З прыходам *Сяргея* музыка гурту вельмі зьмянілася. Запісаўшы песьні *«Яма»* і *«Ніж»* і згуляўшы ўпяць некалькі канцэртаў, гурт зноў стаў квартэтам — яго з творчых меркаваньняў пакінуў *Юры Падцаркоўны*. Але *«АННА»* не спыніла існаваньня. Наадварот, гурт меў удзел у вядомых фэстывалях: *«Перлини Сезону-2004»*, *«Інший Вимір-2004»*, на якім дзьве песьні гурту былі запісаны на фэстывальны зборнік; *«Нівроку-2004»*, *«Рок-Вибух 2004»* ды некалькі сольных канцэртаў.
Ў 2005 годзе ў *«АННУ»* павяртаецца *Юры Падцаркоўны*, і гурт вырашаецца на запіс міні-альбому.
### 2006-2008 «Сприймай Мене» ([[Беларуская мова|бел.]] «Ўспрымай Мяне»)
Міні-альбом *«Сприймай Мене»* зьмяшчаў у сабе песьні розных пэрыядаў і канцэртныя запісы. *«Ўспрымай Мяне»* распаўсюджваўся самімі музыкантамі і, нягледзячы на малы наклад, назаўсёды застаўся ў Інтэрнэце.
Гурт працягвае актыўную канцэртнаю дзейснасьць, але дзейсна паваротным момантам яго гісторыі стаў фэстываль *«Тарас Бульба-2006»*, на якім хлопцы перамаглі ўсіх «канкурэнтаў» ды атрымалі права на запіс альбома.

### 2008-2010 «Карматреш» ([[Беларуская мова|бел.]] «Карматрэш»)
Запіс пачаўся па вясьне 2007 году на студыі *«Тарас Бульба Продакшн»* у Кіеве. Гукарэжысэрам стаў гітарыст гурту *ТОЛ Сяргей «KNOB» Любінскі*, а барабанныя партыі запісваў вакаліст *ТОЛа* *Васіль «Prozorowww» Переверзеў*, вядомы сваёй барабаннай работай з гуртамі *«Dollheads», «Аероплан», «Вхід У Змінному Взутті»*. Ён адменна выканаў пастаўленую задачу і нават засьпяваў у дзьвюх песьнях. Штатны барабаншчык *Вадзім Баюк* ня змог прыняць удзел у запісе з «тэхнічных» прычын. Ў гэтым жа годзе прад’юсэрам гурту стаў *Улад Ляшэнка*, адзін з заснавальнікаў лэйблу *«ІншаМузика» ([[Беларуская мова|бел.]] «ІншаяМузыка»)*, які таксама прад’юсуе гурты *ТОЛ, ПНД, МегаМасс, ТонкаяКраснаяНить*.
Нарэшце вясной 2008 году дэбютны студыйны альбом пад яскравай назвай *«Карматреш»* быў прадстаўлены шырокай публіцы. Выпускаўся ды распаўсюджваўся альбом альтэрнатыўным лэйблам *«ІншаМузика»*.
Ў падтрымку тура гурт вырушыў у тур, зь якім наведаў 20 гарадоў Украіны. Ён атрымаў назву *«Карматреш Тур»*. Дзевяць канцэртаў былі адыграны з хлопцамі з гурту *[[ТОЛ]]*.
Напрыканцы тура гурт з асобных прычын пакідае барабаншчык *Вадзім Баюк*, і на яго месца хутка прыходзіць малады й пэрспэктыўны ўдарнік івана-франкоўскага гурту *«Underground Dimension» Віктор Галюк*, зь якім была сыграна першы канцэрт 18 траўня 2009 году ў Хмяльніцкім. З *Віктарам Галюком* быў запісаны самотнік *«Карматреш»*.
Ў туры была зьнятае DVD *«КАРМА.ТРЕШ.ТУР»* разам з гуртам *[[ТОЛ]]*, якае было прэзэнтаванае ў 2009 годзе.
Але новы ўдарнік не прыжыўся ў калектыве, і на яго месца павяртаецца стары ды правераны *Вадзім Баюк*; зь ім у якасьці ўдарніка ў падтрымку дэбютнага DVD «АННА» зноў вырушае ў тур, зь якім наведае 13 гарадоў Украіны і які працягваецца ад 27 сакавіка да 25 красавіка 2009 году.
27 ліпеня былі завершаны здымкі кліпа на самотнік *«Карматреш»*, і ўжо ў верасьні 2009 году ён быў прадстаўлены публіцы ў Інтэрнэце. Гэтае відэа выклікала вялікую цікаўнасьць у прыхільнікаў *«АННЫ»* ды проста ў аматараў якаснай цяжкай музыкі.
Тады ж гурт пачаў запіс новага студыйнага альбома, які тады яшчэ ня меў назвы…
### 2010- «Срібна Змія» ([[Беларуская мова|бел.]] «Срэбная Зьмяя»)
30 студзеня 2010 году *«АННА»* правела сольны канцэрт у Кіеве, пасьля якога засела ў студыі запісваць *«Срэбную Зьмяю»*. Запіс працягваўся да 5 ліпеня 2010 году, і 12 ліпеня хлопцы вырашылі азнаёміць прыхільнікаў з альбомам да яго прэзэнтацыі на дысках: зь таго дня кожнага панядзелка працягам васьмі тыдняў гурт выкладаў на свой MySpace песьні з будучага альбома.
11 жніўня на прасторах Інтэрнэта быў прадстаўлены новы кліп на песьню *«Гра з Богом»* (бел. *«Гульня з Богам»*), які зьняў рэжысэр *Аляксандр Дзенісенка* зь яго камандай. Нягледзячы на высокую якасьць відэа, ён ня быў узяты ў ратацыю ні на адзін з тэлеканалаў з-за сваёй нефарматнасьці.
24 верасьня пачаліся продажы дыскаў у Львове, і зараз музы́кі рыхтуюцца да ўсеўкраінскага тура ў падтрымку новай кружэлцы. Ў плянах гурту — здымкі яшчэ адной песьні.

## Дыскаграфія
* *«Проба»* (2003) (не выдаваўся)
* *«Ўспрымай Мяне»* (2006) (міні-альбом)
* *«Карматрэш»* (2008)
* *«Карматрэш» (самотнік)* (2008)
* *«Срэбная зьмяя»* (2010)

## Фэстывалі, ў якіх ''«АННА»'' мала ўдзел
* «Курок»
* «Перлини Сезону»
* «Нівроку»
* «Рок-Вибух»
* «Літо у Скольмо»
* «Руйнація»
* ««Тарас Бульба»»
* «Metal Heads Mission»
* «Big Alternative Gig» ды шмат іншых.

## Вонкавыя спасылкі
* Anna (''myspace.com'')

Катэгорыя:Украінскія музычныя гурты